Δάφνη (όνομα)

Το **Δάφνη** είναι γυναικείο όνομα ελληνικής προέλευσης που έχει τη σημασία του φερώνυμου φυτού.  Προέρχεται από την ελληνική μυθολογία, σύμφωνα με την οποία η Δάφνη ήταν ναϊάδα, μια νύμφη που συνδεόταν με βρύσες, πηγάδια, πηγές, ρυάκια και άλλα σώματα γλυκού νερού. 

## Δημοτικότητα
Το όνομα άρχισε να χρησιμοποιείται ευρέως στις αγγλόφωνες χώρες στα τέλη του 1800 μαζί με άλλα ονόματα λουλουδιών, δέντρων και φυτών που ήταν στη μόδα εκείνη την εποχή.  Στις Ηνωμένες Πολιτείες, το όνομα χρησιμοποιούνταν για σκλάβες που γεννήθηκαν στην Αφρική από τους ιδιοκτήτες τους, οι οποίοι χρησιμοποιούσαν ονόματα από αρχαία ελληνικά και ρωμαϊκά κλασικά έργα, προκειμένου να δείξουν την παιδεία τους. Τα αρχεία απογραφής των Ηνωμένων Πολιτειών από τον 1800 δείχνουν ότι η πλειονότητα των γυναικών που έφεραν το όνομα αυτό την εποχή πριν από τον Εμφύλιο Πόλεμο ήταν μαύρες. Το όνομα χρησιμοποιούνταν επίσης σπάνια στο Ηνωμένο Βασίλειο στα τέλη του 18ου και στις αρχές του 19ου αι. και έγινε της μόδας για κορίτσια που γεννιόντουσαν από αριστοκρατικές οικογένειες στη Βρετανία στα τέλη του 1800 και στις αρχές του 1900. Η χρήση του ονόματος αυξήθηκε από τότε που έγινε γνωστή η συγγραφέας Δάφνη ντι Μωριέ στις δεκαετίες του 1940 και του 1950. Η χρήση του ονόματος αυξήθηκε και αφότου χρησιμοποιήθηκε για χαρακτήρες σε μυθιστορήματα ή τηλεοπτικές παραγωγές.  

Το όνομα Δάφνη συγκαταλέγεται στα χίλια πιο συχνά ονόματα κοριτσιών στις Ηνωμένες Πολιτείες τις περισσότερες χρονιές από το 1889.  Έχει επίσης γίνει δημοφιλές τα τελευταία χρόνια στο Ηνωμένο Βασίλειο, το Κεμπέκ, τον Καναδά, τη Γαλλία και την Ολλανδία. 

## Άτομα με το όνομα Δάφνη

* Δάφνη Καρουάνα Γκαλιζία (1964–2017), Μαλτέζα δημοσιογράφος και μπλόγκερ 
* Δάφνη Κιν (2005-), Αγγλοϊσπανίδα ηθοποιός 
* Δάφνη Λαμπρόγιαννη (1967), Ελληνίδα ηθοποιός 
* Δάφνη Μπόκοτα (1960-), Ελληνίδα τηλεπαρουσιάστρια και τραγουδίστρια 
* Δάφνη Ντι Μωριέ (1907–1989), Αγγλίδα συγγραφέας 
* Δάφνη Πατακιά (1992-), Ελληνίδα ηθοποιός 
* Δάφνη Σίνεϊ (1933-2020), Αυστραλέζα αντισφαιρίστρια 
* Δάφνη Σκούρα (1925-2020), Ελληνίδα ηθοποιός και συγγραφέας 
* Ντάφνι Σχίπερς (1992-) Ολλανδή δρομέας 

## Φανταστικοί χαρακτήρες

* Δάφνη (Νόρα Βαλσάμη), η κοπέλα με την οποία ήταν ερωτευμένος ο φτωχός αλλά σεμνός Άγγελος Γιαννούζης (Αντώνης Καφετζόπουλος), αν και εκείνη μοιάζει να προτιμά έναν πλούσιο συμφοιτητή του (Γιώργος Κιμούλης) στη σειρά *[[Αστροφεγγιά]]* (1980) της ΕΡΤ και στο ομότιτλο μυθιστόρημα (1946) του Ιωάννη Μ. Παναγιωτόπουλου όπου βασίστηκε 
* Δάφνη (Τζούλη Σούμα), σπουδάστρια στη θεατρική σχολή του Κωνσταντίνου Μαρκορά (Νίκος Σεργιανόπουλος) που θα πρωταγωνιστήσει στο σίριαλ που θα σκηνοθετήσει αυτός, στην τηλεοπτική σειρά *[[Δύο ξένοι]]* (1997-1999) του Mega 
* Δάφνη η νύμφη, αδελφή της Μπλουμ στην ιταλική σειρά κινουμένων σχεδίων *[[Winx Club]]* (2004-)*,* η φωνή της οποίας στα Ελληνικά είναι μεταγλωττισμένη από τη Μαρία Ζερβού 
* Δάφνη (Νίκη Βακάλη), Ελληνίδα έφηβη που ερωτεύεται έναν Σύρο πρόσφυγα (Τόφικ Μπάρομ), στην αισθηματική ταινία *Ένας άλλος κόσμος* (*Worlds Apart,* 2015) του Χριστόφορου Παπακαλιάτη 
* Δάφνη Γεραλή-Λύτρα (Γεωργία Γεωργόνη), κόρη του Ηλία Γεραλή (Κώστας Αρζόγλου) και σύζυγος του Νικόλα Λύτρα (Κωνσταντίνος Γιαννακόπουλος) στη σειρά *[[Τα μυστικά της Εδέμ]]* (2008-2011) του Mega 
* Δάφνη Γκρίνγκρας, μάγισσα, μέλος της οικογένειας μάγων Γκρίνγκρας στη σειρά μυθιστορημάτων φαντασίας *[[Χάρι Πότερ]]*  
* Δάφνη Κασλ (Μάγκι Σμιθ), ιδιοκτήτρια ενός πολυτελούς θερέτρου όπου διαπράττονται δύο φόνοι στην αστυνομική ταινία *[[Δύο εγκλήματα κάτω από τον ήλιο]]* (*Evil Under the Sun,* 1982) του Γκάι Χάμιλτον και στο μυθιστόρημα *[[Το τσίμπημα της καρφίτσας]]* (*Evil Under the Sun,* 1941) της Άγκαθα Κρίστι όπου βασίζεται 
* Δάφνη Κροντηρά (Εβελίνα Παπούλια), γυναίκα που ερωτεύεται και παντρεύεται ο Μύρος Τζουτζουράκης (Νίκος Πολυδερόπουλος) στη σειρά ''Μπρούσκο'' (2013-2017) του ANT1  
* Δάφνη Φαλκάνη (Κατερίνα Γερονικολού), φίλη του Πέτρου (Γιάννης Ποιμενίδης) με τον οποίο ακροβατούν ανάμεσα στη φιλία και τον έρωτα, στη σειρά *[[Αν ήμουν πλούσιος]]* (2019-2020) του ANT1 

## Δείτε επίσης

* Δάφνη

## Παραπομπές

Κατηγορία:Γυναικεία ονόματα
Κατηγορία:Γυναικεία ελληνικά ονόματα